HERØY ROTARY

19.05.25: Sørøyane Røde kors

Møtte: 20 medlemmar

Song: Menuett i mai

Ann Iren Olsen og Lill Myklebust frå Sørøyane Røde kors kom for å informere klubben om arbeidet dei gjer. Dei har 380 støttemedlemmar, men av aktive medlemmar er det 15 i omsorg og 25 i hjelpekorpset. Foreininga dekkjer Herøy, Sande, Ulstein og Hareid.

Foreininga sin omsorgsdel har forskjellige aktivitetar. Dei har besøksvenn/besøksvert, og her ser dei eit stort behov, spesielt etter Corona. Det er særleg unge folk som har behovet. Dei har også besøksvenn med hund, sidan mange har lettare for å kommunisere når dei også er med ein hund.

Dei er også involvert i asylmottaket. Her finn dei mange unge gutar med altfor lite å gjere. Dei er også på fengselsbesøk, i tillegg til å vere vitnestøtte. Ofte har ikkje dei som hamnar i rettsvesenet kunnskap om korleis slike saker foregår, kvar dei skal møte, og liknande., så då støtter «omsorg» dei.

«Ferie for alle» blir drifta av Norges Røde kors. Dette er for familiar med dårleg råd. Dersom eit barn får plass, blir heile familien inkludert i opphaldet, uansett storleik.

Dersom hjelpekorpset er ute på lange aksjonar, stiller omsorg med mat. Dei har avtaler med forskjellige butikkar, som om nødvendig står opp om natta for å gi dei proviant.

Eitt mål for «omsorg» er å få til pensjonistturar med gratis middag. Dette er noko dei jobbar mot no, men dei treng sjølvsagt midlar. Dei søkjer Gjensidige-stiftinga, og elles andre som støtter liknande saker, i tillegg til å samle inn pengar på anna vis.

Dei møtest ein gong i månaden, medan hjelpekorpset møter kvar torsdag for å gå over utstyr og liknande. Dei er også på ulike kurs, og har sjølvsagt politiattest og tausheitsplikt.

Vi takkar for besøket og for det viktige arbeidet dei gjer.

Ingunn Pettersen

referent